1. Мәҡәлдең дауамын яҙығыҙ: *Белдең бер һүҙ, белмәнем мең һүҙ.*
2. Телмәр эшмәкәрлегенең дүрт төрөн һанап китегеҙ?  **(уҡыу, яҙыу,тыңлау, һөйләү).**
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)- (****архаизмдар)***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә? ( ЭПИТЕТ)

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ. (**Йырлай алмам , булайым – беренсе зат)**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала? **(эйәртеүсе теркәүес)**
2. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат. ғилем ҡош- аҡыл ҡанат****. (һыҙыҡ ҡуйыла, сөнки эйә лә, хәбәр ҙә исемдән килгән)***

1. *Болон сәскәләрен һыйпап үтәм,*

*Ҡапыл күрәм:алда балтырған.*

***Шул*** *үләндең исемен* ***әллә нимә***

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. (Шул – күрһәтеү алмашы, ***әллә нимә- билдәһеҙлек алмашы)***

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). **( инеш һәйләм)**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? - антонимдар

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй? – **бер составлы атама һөйләм**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?  **(һыйыныр мөйөш – киләсәк заман сифат ҡылым, йөрәгем яна торғайны – үткән заман ҡылымы)**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ. **(тамыр сифаттар: зәңгәр –төҫөн белдерә; ғорур- предметтың абстракт билдәһен ; яҡты, нескә – тышҡы күренешен)**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?. **Ф -хәрефе**

Б) Дәрес аҙағы ни менән бөтә? **С-хәрефе менән бөтә**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Йылғала ете ҡош йөҙә, сөнки әтәс һәм тауыҡтар йөҙә белмәй**

15. ***Унлап, һигеҙләп*** һандарының төрөн билдәләгеҙ? **(сама һандары)**

16. Биш ***баш*** умарта, ете ***дана*** китап. Билдәләнгән һүҙҙәр нисек атала? **(нумератив һандар)**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **( яһалма рәүештәр)**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **–еңел ҡурай, ә уның моңо, көйө менән кешенең ауыр донъяһын,ҡайғы-хәсрәтен күрһәтә**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала? (фразеологизмдар)**

20. *Айыу майы һөртөү* – мәғәнәһен аңлатығыҙ. **( урлау)**